През 1920-те години основно място в творчеството на художника заемат селските портрети, в които запазва традицията си да изобразява селяните като силни, уверени, жизнерадостни и красиви хора. Такива са "„Селянин от Рязанска губерния“" (1925) и "„Селянка в зелена престилка“" (1927). Особено популярна става картината "„Момиче с канче“" от 1927, която се възприема от публиката и критиката като въплъщение на Русия, героично приела революцията. Постепенно в творбите му нарастват спокойната величавост и вътрешната значимост на образите, нарисувани с широки, гъсти мазки, контрастното съпоставяне на тоновете и празничната яркост на цветовете.